Case ID: 1233954
Sentence 238: Həmin diskin öz xüsusiyyət və əlamətlərinə görə cinayət təqibi üçün əhəmiyyət kəsb edən halların müəyyən edilməsinə kömək etdiyini nəzərə alaraq maddi sübut kimi tanıma, digər istintaq və ya prosessual hərəkətlərin icra edilməsi məqsədilə götürülərək qablaşdırılmış və Nərimanov Rayon Polis İdarəsinin zərflər üçün nəzərdə tutulmuş möhürü ilə möhürlənmişdir; “Maddi sübut kimi tanıma haqqında” xx xxxxxx 2020-ci il tarixli qərardan görünür ki, ********* nömrəli cinayət işi üzrə xx xxxxxx 2020-ci il tarixdə Təqsirləndirilən şəxs Nərimanov RPİ-nin Təhqiqat şöbəsində üzərində şəxsi axtarış aparılarkən video çəkilişdən istifadə edilərək görüntülərin köçürüldüyü 01 ədəd DVD-R markalı disk iş üzrə sübut növü kimi əhəmiyyətli olduğundan maddi sübut kimi tanınmış və cinayət işinə əlavə edilmişdir; Azərbaycan Respublikası Daxili İşlər Nazirliyinin Baş Əməliyyat və X6 tərəfindən xx.xx.2020-ci il tarixdə tərtib edilmiş tələbnamədən görünür ki, Təqsirləndirilən şəxs əvvəllər məhkum olunmamışdır; “Hadisə yerinə baxış keçirilməsi haqqında” xx xxxxxx 2019-cu il tarixli protokoldan görünür ki, Xəzər RPİ-nin İstintaq şöbəsinin müstəntiqi, polis kapitanı X11 Bakı şəhəri, Xəzər rayonu, Buzovna qəsəbəsi, Albalılıq yeni yaşayış sahəsi, Namazov küçəsi, ev 6-da yaşayan Zərərçəkmiş şəxs1 yaşadığı evdən oğurluq olması faktı ilə əlaqədar olaraq Xəzər RPİ-nin KTQ-nun ekspert kriminalisti, polis baş leytenantı Rəşad Məhərrəmovun, Xəzər RPİ-nin 2-ci PŞ-nin təhqiqatçısı, polis kapitanı Cavid Ağayevin, həmin ünvanda yaşayan Zərərçəkmiş şəxs1 və hal şahidlərinin iştirakları ilə hadisə yerinə baxış keçirmişdir.